Միւս կողմէ, շաբաթավերջին մայրավանքի տարածքէն ներս դժբախտաբար շարունակուեցաւ իբր թէ ցուցարարներու կողմէ ստեղծուած տխուր պատկերը։ Դիւանատան անմիջական հարեւանութեան մոլեռանդներու կողմէ լարուած վրանները շարունակեցին մնալ եւ խումբ մը ցուցարարներ ալ շարունակեցին նստիլ դիւանատան աստիճաններուն վրայ։ Ականատեսներու վկայութեամբ, հազիւ մէկ-երկու ոստիկան կը գտնուի տեղւոյն վրայ, բաւական կրաւորական դիրքորոշումով ու որեւէ միջամտութիւն չի կատարուիր։